Шанхай_Мастэрс_2013_(снукер)
Чацвёрты дзень (19 верасня)
У другой сесіі валіец Раян Дэй сустракаўся з 9-м нумарам сусветнага рэйтынгу Бары Хокінсам. 34-гадовы Хокінс, які даходзіў да 1/8 фіналу на Шанхай Мастэрс у 2008 годзе, зрабіў серыю ў 91 бал у стартавай партыі, пасля чаго падвоіў лік з брэйкамі ў 59 і 34 ачкі ў другім фрэйме. Англічанін здзейсніў падыход у 41 бал у трэцяй партыі, пасля чаго давёў яе да перамогі, забіўшы ружовы і чорны шары, а ў чацвёртым фрэйме аформіў брэйк у 93 ачкі, усталяваўшы лік 4:0 на сваю карысць. Фіналіст розыгрышу 2007 года скараціў адставанне, выйграўшы пятую партыю з пераможнай серыяй у 63 бала, а ў пачатку шостага фрэйма набраў 48 ачкоў, пасля чаго давёў яго да перамогі з падыходам у 31 бал, зрабіўшы лік 2:4. Хокінс зрабіў падыходы ў 20, 21 і 22 ачкі ў сёмай партыі, пасля чаго Раян не здолеў адыграцца і саступіў праціўніку з лікам 2:5, прапусціўшы яго ў чвэрцьфінал. 24-ы сеяны Марк Кінг гуляў супраць аўстралійца Ніла Робертсана, які займаў 1-ы радок у афіцыйным рэйтынгу. У першай партыі брытанец, які дайшоў да 1/2 фіналу турніру ў 2011 годзе, ішоў наперадзе з лікам 53:21 пры пяці каляровых шарах на стале (25 балаў). Ніл забіў зялёны шар, пасля чаго атрымаў чатыры штрафныя балы, дзякуючы снукеру на рудым шары, і забіў руды, зрабіўшы лік 32:53 пры васемнаццаці ачках на стале. Аўстраліец цудоўна адыгрываўся і зарабіў яшчэ 10 штрафных ачкоў, пасля чаго зачысціў тры апошнія шары і выйграў фрэйм. 39-гадовы Кінг выканаў серыю ў 59 ачкоў у пачатку другой партыі, але Робертсан, які, як і яго сапернік, даходзіў да паўфінальнай стадыі Шанхай Мастэрс толькі ў 2011 годзе, аформіў выдатны клірэнс у 65 балаў і падвоіў лік у паядынку. Пераможная серыя ў 84 ачкі дазволіла Марку скараціць адставанне да аднаго фрэйма, а, забіўшы ружовы і чорны шары ў чацвёртай партыі, ён выйграў яе з лікам 65:51, і лік у двубоі стаў 2:2. 31-гадовы аўстралійскі снукерыст зрабіў брэйк у 82 ачкі ў пятым фрэйме і зноў выйшаў наперад, але Кінг пакінуў за сабой шостую партыю з падыходамі ў 43 і 37 балаў. Ніл Робертсан дамінаваў у дзвюх наступных партыях, выйграўшы іх з вышэйшай серыяй у 35 ачкоў і давёўшы матч да перамогі з лікам 5:3. 4-ы нумар сусветнага рэйтынгу Шон Мёрфі сустракаўся з кітайцам Дзінам Цзюньхуэем. 11-ы сеяны пачаў атаку ў стартавай партыі, але спыніўся на 42 ачках, пасля чаго Шон, які два разы даходзіў да 1/2 фіналу Шанхай Мастэрс, аформіў серыю ў 86 балаў і адкрыў лік у матчы. З брэйкамі ў 74 і 67 ачкоў чвэрцьфіналіст розыгрышу 2009 года Дзін зраўняўся з сапернікам і выйшаў наперад з лікам 2:1, пасля чаго 31-гадовы Мёрфі зраўняў лік з пераможнай серыяй у 62 ачкі ў чацвёртым фрэйме. 26-гадовы кітайскі снукерыст зрабіў лік 3:2, дзякуючы яшчэ адной паўсоценнай серыі, 84 бала, а ў шостай партыі брытанец аформіў першую сотню ў матчы — 102 (відэа). У сёмым фрэйме паміж ігракамі, якія дэманстравалі выдатную сярыйную гульню ў паядынку, зацягнулася тактычная барацьба, вынікам якой стала перамога Цзюньхуэя, які забіў апошнія сіні, ружовы і чорны шары і зрабіў лік 4:3 на сваю карысць. Шон выканаў свой чацвёрты паўсоценны брэйк, 84 ачкі, і перавёў высвятленне пераможцы ў дзявятую партыю. Дзін, які толькі адзін раз, у 2005 годзе, выйграў рэйтынгавы турнір у Кітаі, зрабіў падыход у 40 балаў у пачатку вырашальнай партыі, пасля чаго давёў лік да 61:0 і, недазволіўшы праціўніку адыграцца, здабыў перамогу ў паядынку з лікам 5:4 і ў другі раз выйшаў у чвэрцьфінал спаборніцтва на лідара рэйтынгу Ніла Робертсана.